Svinningegård
Svinningegård, gård 1 km øst for Svinninge ved hovedvejen mellem Kalundborg og Holbæk. Svinningegård blev oprettet i 1783 ved sammenlægning af flere nedlagte bøndergårde. Den hørte først til Hagestedgård og senere til Aggersvold. I 1850 opførte ejeren G. L. Wittroch bygningerne. I 1929 købte godsejer N.T. Danielsen, Adamshøj, gården, men solgte den i 1945 til svigersønnen H. Hansen-Nord.